แก๊งการ์ตูนแชนเนล
รายการทั่วไป > รายการในอดีต

แก๊งทอล์ค เกมเมอร์แก๊ง รายการที่นำเสนอบทความและข่าวสารเกี่ยวกับเกมต่างๆ ในช่วงแรกมีบทวิจารณ์และการใส่คะแนนพร้อมความเห็นของโอตาคุแมน ภายหลังได้ตัดการให้คะแนนของโอตาคุแมนออกและเปลี่ยนเป็นบทความจากเว็บไซต์เกี่ยวกับเกมในประเทศไทยแทน ปัจจุบันรายการได้ยุติการออกอากาศลง
แก๊งทอล์ค คอมมิคแก๊ง รายการที่นำเสนอบทความและข่าวสารเกี่ยวกับมังงะเรื่องต่างๆทั้งไทยและต่างประเทศ ในช่วงแรกมีบทวิจารณ์และการใส่คะแนนพร้อมความเห็นของโอตาคุแมน แต่ด้วยการวิจารณ์ที่ไม่มีความยุติธรรมของโอตาคุแมนทำให้ทางรายการได้ตัดส่วนการให้คะแนนของโอตาคุแมน รวมไปถึงการที่ทางรายการได้สะกดคำว่า ทอล์ค เป็น ทอร์ค โดยไม่มีการแก้ใขคำแต่อย่างใดทำให้เกิดการวิจารณ์ในแง่ลบ ต่อมาได้ยุบไปรวมกับ อนิเมะแก๊ง เปลี่ยนชื่อเป็น แก๊งทอล์ค อนิเมะ แอนด์ คอมมิค ปัจจุบันเปลี่ยนชื่อเป็น Toon Zone
แก๊งทอล์ค เอ็มวีแก๊ง รายการที่นำเสนอมิวสิกวีดีโอจากอนิเมะเรื่องต่างๆ ดำเนินรายการโดย พงษ์รตี เจริญ ปัจจุบันรายการได้ยุติการออกอากาศลง
เจทอล์ค เจคัลเจอร์  รายการที่นำเสนอเรื่องราวเกี่ยวกับสังคมและวัฒนธรรมของประเทศญี่ปุ่น ภายหลังได้เปลี่ยนเป็นการนำเสนอเรื่องราวเกี่ยวกับการเต้นคัฟเวอร์แดนซ์แทน นำเสนอทุกวันพฤหัสบดี
Toon Zone รายการที่นำเสนอบทความและข่าวสารเกี่ยวกับมังงะเรื่องต่างๆ นำเสนอทุกวันอังคาร ปัจจุบันได้ยุติการออกอากาศลง
มัทสึริ รายการที่นำเสนอภาพเทศกาลที่เกี่ยวข้องกับวัฒนธรรมญี่ปุ่นต่างๆทั้งงานคอสเพลย์ งานเทศกาลวัฒนธรรมของญี่ปุ่น เป็นต้น ดำเนินรายการโดย โอตาคุแมน , พงษ์รตี เจริญ และ โอตาคุเรด (ในกรณีที่ พงษ์รตี เจริญ ไม่สามารถมาดำเนินรายการได้) นำเสนอทุกวันพฤหัสบดี
ฟรีด้อมทอล์ค รายการนำเสนอเรื่องราวหลากรูปแบบพร้อมกับสัมภาษณ์บุคคลที่ได้รับความสนใจในวงการอนิเมะ หรือ มังงะ ในประเทศไทย ภายหลังได้เพิ่มการนำเสนอรายการูปแบบการออกอากาศสด นำเสนอทุกวันศุกร์ โดยมีผู้ดำเนินรายการคือ โอตาคุแมน และ กิตติ์ลภัส กรสุทธิ์ไรวรรณ
ดับเบิ้ล คลิก ยัง รายการที่นำเสนอข่าวสารเกี่ยวข้องกับเทคโนโลยีในปัจจุบัน ออกอากาศทุกวันเสาร์ เวลา19.30น. ปัจจุบันยุติการออกอากาศลง
ทีน โซไซตี้ รายการที่นำเสนอข่าวสารความเคลื่อนไหวที่น่าสนใจที่เกี่ยวข้องกับวัยรุ่น ทั้งแฟชั่น ข่าวสาระ นำเสนอทุกวันเสาร์ และ อาทิตย์ เวลา 11.00 น. ปัจจุบนยุติการออกอากาศชั่วคราว
OVI GANG (โอวี่ แก๊ง) รายการที่นำเสนอเรื่องราวและข่าวสารเกี่ยวกับการจัดการประกวดคอสเพลย์และการเต้นโคเวอร์แดนซ์ โดยมีผู้สนับสนุนคือ โทรศัพท์มือถือยี่ห้อโนเกีย ดำเนินรายการโดย กิตติ์ลภัส กรสุทธิ์ไรวรรณ ออกอากาศทุกวันเสาร์ เวลา 18.00 น. ปัจจุบันยุติการออกอากาศลง
SHOW CASE (โชว์เคส) รายการที่นำเสนอเรื่องราวเกี่ยวกับสิ่งที่น่าสนใจเฉพาะและเปิดโอกาสให้ผู้ชมทางบ้านแสดงผลงานและสัมภาษณ์บุคคลที่มีชื่อเสียงในแวดวงต่างๆ ดำเนินรายการโดยกิตติ์ลภัส กรสุทธิ์ไรวรรณ และ โอตาคุเรด (พิธีกรเสริม โอตาคุแมน)  ในช่วงการออกอากาศครั้งแรกออกอากาศในศุกร์ ภายหลังได้ย้ายมาออกอากาศในวันอังคารแทน ปัจจุบันยุติการออกอากาศลง
เกมสตาร์ทโตะ รายการที่นำเสนอข่าวสารที่เกี่ยวข้องเกมออนไลน์ในประเทศไทยและต่างประเทศ นำเสนอทุกวันอาทิตย์ เวลา 19.30 น. ภายหลังได้ย้ายเวลาการออกอากาศเป็นเวลา 12.00 น.
MY WASABI TV (มาย วาซาบิ ทีวี) รายการที่นำเสนอความเคลื่อนไหวที่เกี่ยวข้องกับวัยรุ่นและวัฒนธรรมญี่ปุ่น
YOKOSO (โยโกโซ) รายการที่นำเสนอเรื่องราวและบทสัมภาษณ์ดารานักแสดงที่มีความคิดเห็นต่อวัฒนธรรมญี่ปุ่นในแง่มุมต่างๆ ดำเนินรายการโดย กิตติ์ลภัส กรสุทธิ์ไรวรรณ และ โอตาคุเรด นำเสนอทุกวันพฤหัสบดี
แบไต๋ไฮเทค รายการที่นำเสนอเรื่องราวเกี่ยวกับเทคโนโลยีใหม่ๆ นำเสนอทุกวันอังคารเวลา 19.00 น.- 20.30 น. และวันศุกร์เวลา 15.30 น.-17.00 น. (ปัจจุบันออกอากาศทางช่อง Dude TV คมชัดลึก TV (ออกอากาศสด), เนชั่นทีวี (ออกอากาศซ้ำ))
AES (Asian Entertainment Social)